|  |  |
| --- | --- |
|  |  |
| Priit PramannPuhja VallavalitsusReku tee 361301 TARTU MAAKONDvald@puhja.ee | Teie 13.06.2016 nr 5-4/572Meie 12.07.16 nr 15-2/16-00032/464 |

**Reku sadamaala detailplaneeringu kooskõlastamine**

Olete oma 13.06.2016 kirjaga nr 5-4/572 esitanud Maanteeametile Reku sadamaala detailplaneeringu seisukoha andmiseks ja kooskõlastamiseks. Planeeringualale jääb riigitee nr 22113 Puhja-Reku 125 meetrine lõik.

Maanteeametis 28.06.2016 toimunud kokkusaamisel on Puhja Vallavalitsuse ja Maanteeameti esindajate vahelises vestluses jõutud põhimõttelisele kokkuleppele, mille kohaselt Maanteeamet on nõus riigitee nr 22113 eelnimetatud lõigu üleandmisega Puhja vallale kohalikuks teeks.

Tulenevalt Teie 29.06.2016 kirjaga nr 4-39/611 esitanud taotlust Maanteeametile riigitee nr 22113 ligikaudu 125 meetrise lõigu tasuta võõrandamiseks Puhja valla omandisse on Maanteeamet esitanud Majandus- ja Kommunikatsiooniministeeriumile ettepaneku kooskõlastada Reku sadamaala detailplaneering tingimusega, et Puhja vald taotleb enne ehitamise alustamist riigitee nr 22113 Puhja-Reku 125 meetrise lõigu aadressil 6,551 kuni 6,676 üleandmise Puhja vallale kohalikuks teeks kohaliku omavalitsuse seadusjärgsete ülesannete täitmiseks. Majandus- ja Kommunikatsiooniministeeriumi vastus esitatud ettepanekule veel puudub.

Arvestades eeltoodut **kooskõlastab** Maanteeamet Reku sadamaala detailplaneeringu järgmiste **tingimustega**:

1. Puhja vald taotleb enne ehitamise alustamist riigitee nr 22113 Puhja-Reku lõigu kuni planeeringuala piirini üleandmise Puhja vallale kohalikuks teeks;
2. planeeringulahendus peab võimaldama Maanteeameti teehoolduse masinatel teostada tõrgeteta hooldustöid sealhulgas lumevallitamist ja planeeringualal ümberpööramist;
3. planeeringu joonist täiendatakse eraldi transpordimaa krundiga;
4. planeeringu seletuskirja rakenduspeatükki täiendatakse lausega, et riigitee üleandmise eelduseks on uue katastriüksuse moodustamine ning riigi kinnisvararegistrisse ja kinnistusraamatusse kandmine.

Lugupidamisega

(allkirjastatud digitaalselt)

Marten Leiten

planeeringute menetlemise talituse juhataja

Lisad: planeeringu põhijoonis, tehnovõrkude joonis, seletuskiri (kolm faili)

Tuuli Veersalu

740 8122

tuuli.veersalu@mnt.ee